CELEX: 32007R0491
Language: bg
Date: 2007-05-03 00:00:00
Title: Регламент (ЕО) № 491/2007 на Комисията oт 3 май 2007 година за определяне на подробни правила за прилагане на Регламент (EO) № 1947/2005 на Съвета по отношение на предаването на информация относно семена

4.5.2007   
            
            
               BG
            
            
               Официален вестник на Европейския съюз
            
            
               L 116/3
            
         
      РЕГЛАМЕНТ (ЕО) № 491/2007 НА КОМИСИЯТА
   
   oт 3 май 2007 година
   за определяне на подробни правила за прилагане на Регламент (EO) № 1947/2005 на Съвета по отношение на предаването на информация относно семена
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1947/2005 на Съвета от 23 ноември 2005 г. относно общата организация на пазара на семена и за отмяна на регламенти (ЕИО) № 2358/71 и (ЕИО) № 1674/72 (1), и по-специално член 11 от него,
   като има предвид, че:
   
               (1)
            
            
               Член 1 от Регламент (ЕО) № 2081/2004 на Комисията от 6 декември 2004 г. за определяне на правила за предаването на информацията, необходима за прилагане на Регламент (ЕИО) № 2358/71 на Съвета относно общата организация на пазара на семена (2) се отнася до видове и групи сортове, посочени в приложението към Регламент (ЕИО) № 2358/71 на Съвета (3). Същите са вече включени в приложение XI към Регламент (ЕО) № 1782/2003 на Съвета от 29 септември 2003 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители.
            
         
               (2)
            
            
               Предвид реформата на сектора на семепроизводството е целесъобразно да се преразгледа и опрости предаването на информацията, необходима за прилагане на Регламент (ЕО) № 1947/2005. От съображения за яснота Регламент (ЕО) № 2081/2004 следва да бъде отменен и заменен с нов регламент.
            
         
               (3)
            
            
               Мерките, предвидени в настоящия регламент, са в съответствие със становището на Управителния комитет по семената,
            
         ПРИЕ НАСТОЯЩИЯ РЕГЛАМЕНТ:
   Член 1
   Държавите-членки предоставят на Комисията по електронен път за всеки вид и група сортове, посочени в приложение XI към Регламент (ЕО) № 1782/2003, информацията, изброена в приложението към настоящия регламент, до посочените там дати.
   Член 2
   Отменя се Регламент (ЕО) № 2081/2004.
   Член 3
   Настоящият регламент влиза в сила на двадесетия ден след неговото публикуване в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 3 май 2007 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  OВ L 312, 29.11.2005 г., стр. 3.
   
      (2)  OВ L 360, 7.12.2004 г., стр. 6.
   
      (3)  ОВ L 246, 5.11.1971 г., стр. 1. Регламент, последно изменен с Регламент (ЕО) № 1782/2003 (ОВ L 270, 21.10.2003 г., стр. 1).
   
      ПРИЛОЖЕНИЕ
      Информация, която държавите-членки трябва да предоставят в съответствие с член 1:
      
                  №
               
               
                  Естество на информацията
                  (по видове и група сортове)
               
               
                  Дата, до която трябва да бъде предоставена информацията
               
            
                  година на реколтата
               
               
                  календарна година след реколтата
               
            
                  1
               
               
                  Обща площ, одобрена за сертифициране (в хектари)
               
               
                  15 ноември
               
               
                   
               
            
                  2
               
               
                  Прогнозна реколта (в тонове) (1)
                      (2)
                  
               
               
                  15 ноември
               
               
                   
               
            
                  3
               
               
                  Общо количество на реколтата (в тонове) (3)
                  
               
               
                   
               
               
                  1 октомври
               
            
                  4
               
               
                  Складови наличности у продавачи на едро в края на пазарната година (в тонове) (3)
                      (4)
                  
               
               
                   
               
               
                  1 октомври
               
            
         (1)  Тази информация се отнася единствено до основни и сертифицирани семена.
      
         (2)  Цифри за количества семена, одобрени за сертифициране.
      
         (3)  Цифри за количества, отнасящи се до семена, отговарящи на условията за сертифициране.
      
         (4)  Според пазарната година, определена в член 2 от Регламент (ЕО) № 1947/2005 на Съвета (ОВ L 312, 29.11.2005 г., стр. 3).